CELEX: 32017R0375
Language: bg
Date: 2017-03-02 00:00:00
Title: Регламент за изпълнение (ЕС) 2017/375 на Комисията от 2 март 2017 година за подновяване на одобрението на активното вещество просулфурон като кандидат за замяна в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

4.3.2017   
               
               
                  BG
               
               
                  Официален вестник на Европейския съюз
               
               
                  L 58/3
               
            РЕГЛАМЕНТ ЗА ИЗПЪЛНЕНИЕ (ЕС) 2017/375 НА КОМИСИЯТА
      от 2 март 2017 година
      за подновяване на одобрението на активното вещество просулфурон като кандидат за замяна в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 24 във връзка с член 20, параграф 1 от него,
      като има предвид, че:
      
                  (1)
               
               
                  Срокът на одобрението на активното вещество просулфурон, включено в част А от приложението към Регламент за изпълнение (ЕС) № 540/2011 на Комисията (2), изтича на 30 юни 2017 г.
               
            
                  (2)
               
               
                  В съответствие с член 4 от Регламент (ЕС) № 1141/2010 на Комисията (3) и в предвидения в същия член срок бе подадено заявление за подновяване на включването на просулфурон в приложение I към Директива 91/414/ЕИО на Съвета (4).
               
            
                  (3)
               
               
                  Заявителят представи допълнителните досиета, изисквани съгласно член 9 от Регламент (ЕС) № 1141/2010. Според докладващата държава членка заявлението е пълно.
               
            
                  (4)
               
               
                  Докладващата държава членка подготви доклад за оценка във връзка с подновяването, като се консултира със съдокладващата държава членка, и на 15 юли 2013 г. го представи на Европейския орган по безопасност на храните (наричан по-долу „Органът“) и на Комисията.
               
            
                  (5)
               
               
                  Органът изпрати доклада за оценка във връзка с подновяването до заявителя и до държавите членки за коментар и препрати на Комисията получените коментари. Освен това Органът направи обществено достъпно допълнителното обобщено досие.
               
            
                  (6)
               
               
                  На 25 август 2014 г. Органът предаде на Комисията заключението си (5) за това дали може да се очаква просулфурон да отговаря на критериите за одобрение, предвидени в член 4 от Регламент (ЕО) № 1107/2009. На 29 май 2015 г. Комисията представи проекта на доклад за преразглеждане относно просулфурон на Постоянния комитет по растенията, животните, храните и фуражите.
               
            
                  (7)
               
               
                  Бе установено, че предвидените в член 4 критерии за одобрение са изпълнени по отношение на един или повече представителни видове употреба на най-малко един продукт за растителна защита, съдържащ активното вещество. Поради това посочените критерии за одобрение се смятат за изпълнени.
               
            
                  (8)
               
               
                  В съответствие с член 14, параграф 1 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия и ограничения. Целесъобразно е по-конкретно да се ограничи употребата на продукти за растителна защита, съдържащи просулфурон, за да се сведе до минимум експозицията за подпочвените води чрез определяне на максимална доза от 20 g активно вещество на хектар на всяка трета година върху една и съща обработваема площ, както и да се изиска допълнителна потвърждаваща информация.
               
            
                  (9)
               
               
                  Оценката на риска във връзка с подновяването на одобрението на просулфурон се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи просулфурон. Следователно е целесъобразно ограничението за употреба само като хербицид да отпадне.
               
            
                  (10)
               
               
                  Комисията обаче счита, че веществото просулфурон е кандидат за замяна съгласно член 24 от Регламент (ЕО) № 1107/2009. Просулфурон е устойчиво и токсично вещество съгласно съответно точки 3.7.2.1 и 3.7.2.3 от приложение II към Регламент (ЕО) № 1107/2009 поради факта, че периодът на полуразпад в прясна вода е по-дълъг от 40 дни и концентрацията, при която не се наблюдава въздействие в дългосрочен план върху сладководните организми, е по-ниска от 0,01 mg/L. Поради това просулфурон отговаря на условието, посочено в точка 4, второ тире от приложение II към Регламент (ЕО) № 1107/2009.
               
            
                  (11)
               
               
                  Поради това е целесъобразно да се поднови одобрението за просулфурон като кандидат за замяна.
               
            
                  (12)
               
               
                  В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от същия регламент приложението към Регламент за изпълнение (ЕС) № 540/2011 следва да бъде съответно изменено.
               
            
                  (13)
               
               
                  С Регламент за изпълнение (ЕС) 2016/549 на Комисията (6) срокът на одобрението на просулфурон бе удължен, за да се даде възможност процедурата по подновяване да приключи, преди срокът на одобрението да изтече. Като се има предвид обаче, че решение за подновяване на одобрението бе взето преди този удължен срок, настоящият регламент следва да се прилага от 1 май 2017 г.
               
            
                  (14)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Подновяване на одобрението на активното вещество като кандидат за замяна
      Одобрението на активното вещество просулфурон като кандидат за замяна се подновява съгласно посоченото в приложение I.
      Член 2
      Изменения на Регламент за изпълнение (ЕС) № 540/2011
      Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
      Член 3
      Влизане в сила и дата на прилагане
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      Той се прилага от 1 май 2017 г.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 2 март 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 309, 24.11.2009 г., стр. 1.
      
         (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
      
         (3)  Регламент (ЕС) № 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).
      
         (4)  Директива 91/414/ЕИО от 15 юли 1991 г. на Съвета относно пускането на пазара на продукти за растителна защита (ОВ L 230, 19.8.1991 г., стр. 1).
      
         (5)  EFSA Journal (Бюлетин на ЕОБХ), 2014; 12(9):3815. Достъпен на следния интернет адрес: www.efsa.europa.eu.
      
         (6)  Регламент за изпълнение (ЕС) 2016/549 на Комисията от 8 април 2016 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества бентазон, цихалофоп бутил, дикват, фамоксадон, флумиоксазин, DPX KE 459 (флупирсулфурон-метил), металаксил-М, пиколинафен, просулфурон, пиметрозин, тиабендазол и тифенсулфурон-метил (ОВ L 95, 9.4.2016 г., стр. 4).
      
         ПРИЛОЖЕНИЕ I
         
                     Популярно наименование, идентификационни номера
                  
                  
                     Наименование по IUPAC
                  
                  
                     Чистота (1)
                     
                  
                  
                     Дата на одобрението
                  
                  
                     Изтичане на срока на одобрението
                  
                  
                     Специфични разпоредби
                  
               
                     Просулфурон
                     CAS № 94125-34-5
                     CIPAC № 579
                  
                  
                     1-(6-метил-4-метокситриазин-2-ил)-3-[2-(3,3,3-трифлуоропропил)фенилсулфонил]уреа
                  
                  
                     950 g/kg
                     Онечистването 2-(3,3,3-трифлуоропропил)бензенсулфонамид не трябва да надвишава 10 g/kg в техническия материал
                  
                  
                     1 май 2017 г.
                  
                  
                     30 април 2024 г.
                  
                  
                     ЧАСТ A
                     Употребата се ограничава до едно прилагане на всеки три години върху една и съща обработваема площ при максимална доза от 20 g активно вещество на хектар.
                     ЧАСТ Б
                     За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на просулфурон, и по-специално допълнения I и II към него.
                     При тази цялостна оценка държавите членки обръщат особено внимание на:
                     
                                 —
                              
                              
                                 защитата на подпочвените води, когато веществото се прилага в райони, уязвими от гледна точка на почвените и/или климатичните им условия;
                              
                           
                                 —
                              
                              
                                 риска за неприцелните сухоземни и водни растения.
                              
                           Когато е целесъобразно, условията за употреба включват мерки за ограничаване на риска.
                     Заявителят предоставя потвърждаваща информация относно генотоксичния потенциал на метаболита триазин-амин (CGA150829), за да се потвърди, че този метаболит не е генотоксичен и няма отношение към оценката на риска.
                     Заявителят предоставя тази информация на Комисията, държавите членки и Органа до 31 октомври 2017 г.
                  
               
            (1)  Допълнителни подробности за идентичността и спецификацията на активното вещество са предоставени в доклада за преразглеждане.
      
      
         ПРИЛОЖЕНИЕ II
         Приложението към Регламент за изпълнение (ЕС) № 540/2011 се изменя, както следва:
         
                     1)
                  
                  
                     в част А вписване 31 за просулфурон се заличава;
                  
               
                     2)
                  
                  
                     в част Д се добавя следното вписване:
                     
                                  
                              
                              
                                 Популярно наименование, идентификационни номера
                              
                              
                                 Наименование по IUPAC
                              
                              
                                 Чистота (*1)
                                 
                              
                              
                                 Дата на одобрението
                              
                              
                                 Изтичане на срока на одобрението
                              
                              
                                 Специфични разпоредби
                              
                           
                                 „6
                              
                              
                                 Просулфурон
                                 CAS № 94125-34-5
                                 CIPAC № 579
                              
                              
                                 1-(6-метил-4-метокситриазин-2-ил)-3-[2-(3,3,3-трифлуоропропил)фенилсулфонил]уреа
                              
                              
                                 950 g/kg
                                 Онечистването 2-(3,3,3-трифлуоропропил)бензенсулфонамид не трябва да превишава 10 g/kg в техническия материал.
                              
                              
                                 1 май 2017 г.
                              
                              
                                 30 април 2024 г.
                              
                              
                                 ЧАСТ A
                                 Употребата се ограничава до едно прилагане на всеки три години върху една и съща обработваема площ при максимална доза от 20 g активно вещество на хектар.
                                 ЧАСТ Б
                                 За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на просулфурон, и по-специално допълнения I и II към него.
                                 При тази цялостна оценка държавите членки обръщат особено внимание на:
                                 
                                             —
                                          
                                          
                                             защитата на подпочвените води, когато веществото се прилага в райони, уязвими от гледна точка на почвените и/или климатичните им условия;
                                          
                                       
                                             —
                                          
                                          
                                             риска за неприцелните сухоземни и водни растения.
                                          
                                       Когато е целесъобразно, условията за употреба включват мерки за ограничаване на риска.
                                 Заявителят предоставя потвърждаваща информация относно генотоксичния потенциал на метаболита триазин-амин (CGA150829), за да се потвърди, че този метаболит не е генотоксичен и няма отношение към оценката на риска.
                                 Заявителят предоставя тази информация на Комисията, държавите членки и Органа до 31 октомври 2017 г.“
                              
                           
               
            (*1)  Допълнителни подробности за идентичността и спецификацията на активното вещество са предоставени в доклада за преразглеждане.